section_heading: Životopis
paragraph_text: Artemisia je bila učenica svoga oca Orazija od kojega usvaja barokni način slikanja i kjaroskuro Caravaggia. Djelovala je u Rimu i Firenci, te Londonu, gdje je bila cijenjena portretistica. Kako joj je bilo zabranjeno slikati prema živim modelima, Artemisia je radila brojne skice ženskih modela, ali se po njenim monumentalnim djelima vidi i upoznatost s muškim tijelom.